*Tämä artikkeli kertoo yhdysvaltalaisesta laulajasta. Samannimisestä australialaisesta lumilautailijasta on oma artikkeli.*

**Adam Mitchel Lambert** (s. 29. tammikuuta 1982 Indianapolis, Indiana) on yhdysvaltalainen laulaja, lauluntekijä ja näyttelijä. Hän sijoittui toiseksi *American Idol* -laulukilpailussa vuonna 2009. Lambert on julkaissut kolme studioalbumia ja on toiminut Queenin laulajana yhtyeen konserteissa vuodesta 2011 lähtien. Lambertin esikoisalbumi *For Your Entertainment* ilmestyi 23. marraskuuta 2009. Vuonna 2012 Queen teki Euroopan kiertueen laulusolistinaan Lambert, yhtye esiintyi nimellä Queen + Adam Lambert. 15. toukokuuta 2012 julkaistiin Lambertin toinen albumi *Trespassing*. Queenin yhteistyö Lambertin kanssa jatkui jälleen vuonna 2014 Queenin lähtiessä Yhdysvaltain kiertueelle Lambert solistinaan. Lambertin kolmas studioalbumi *The Original High* julkaistiin vuonna 2015. Queen on tehnyt myös kiertueet Lambertin kanssa ympäri maailmaa vuosina 2015 ja 2016. Seuraava kiertue oli kesällä (Pohjois-Amerikkaan) ja syksyllä (Eurooppaan) 2017. Queen + Adam Lambert teki keikkoja Las Vegasissa syyskuussa 2018.

Elämä
-----

### Nuoruus

Adam Lambert syntyi Indianapolisissa, Indianassa sisustussuunnittelija Leila Lambertille ja Novatel Wirelessin ohjelmatuottaja Eber Lambertille. Lambertit muuttivat Kaliforniaan pian Adamin syntymän jälkeen ja Adam varttui Rancho Peñasquitosissa koillisessa San Diegossa. Lambert kävi Deer Canyon Elementary Schoolia, Mesa Verde Middle Schoolia sekä Mount Carmel High Schoolia.

Juutalainen Lambert esiintyi hepreaksi juutalaisissa tapahtumissa laulaen kappaleita kuten *Shir LaShalom*.

### Uran alku

Adam Lambert on ollut näyttelijä noin 10-vuotiaasta lähtien. Hänet valittiin näyttelemään Linusta San Diegon Lyceum -teatterin tuotokseen *You're a Good Man, Charlie Brown*. 12-vuotiaana hänet valittiin näytelmään *Huilunsoittaja katolla* ja hän jatkoi esiintymistä läpi teinivuosien muun muassa seuraavissa näytelmissä: *Hello, Dolly!*, *Chess*, *Camelot*, *The Music Man*, *Grease* ja *Peter Pan*. 19-vuotiaana Lambert lähti 10 kuukauden kiertueelle Anita Mann Productionsin kanssa, jonka jälkeen hän palasi Yhdysvaltoihin esiintymän oopperassa Orange Countyssä, Kaliforniassa. Tämän jälkeen Lambert valittiin eurooppalaiseen tuotokseen musikaalista *Hair* ja yhdysvaltalaiseen *Brigadoo*n teatterituotokseen ennen kuin hänet valittiin Kodak Theatrella esitettyyn musikaaliin *The Ten Commandments: The Musical*, jossa Lambert näytteli Val Kilmerin rinnalla. Lambert oli yksi näytelmän näyttelijöistä, jotka saivat positiivista palautetta.

### *American Idol*

Adam Lambert
Adam Lambert koe-esiintyi American Idolin kahdeksannelle kaudelle San Franciscossa, Kaliforniassa. Koe-esiintymisessä hän lauloi Michael Jacksonin kappaleen *Rock With You* sekä Queen -yhtyeen kappaleen *Bohemian Rhapsody*. Semifinaalissa Lambert äänestettiin Top 13:sta liittyen ryhmä 2:en esiintyjien Allison Irahetan ja Kris Allenin joukkoon. Idol-kartanossa Lambertista ja Allenista tuli huonekavereita, minkä Allen sanoi johtuneen heidän siisteydestään.

Michael Jackson-viikolla Lambert lauloi kappaleen *Black or White*, jonka jälkeen kaikki tuomarit veikkasivat häntä finaaliin. Seuraavalla viikolla Lambert lauloi version kappaleesta *Ring of Fire*. Randy Jackson, Kara DioGuardi ja Paula Abdul pitivät esityksestä, mutta Simon Cowell kutsui sitä roskaksi. Motown-iltana Lambert lauloi akustisen version The Miracles -yhtyeen kappaleesta *The Tracks of My Tears*. Tuomarit pitivät esityksestä ja Smokey Robinson, viikon mentori ja alkuperäinen laulaja-sanoittaja, taputti esitykselle seisaaltaan. Top 8 -esityksenä Lambert lauloi Gary Julesin sovituksen kappaleesta *Mad World*. Koska ohjelma oli jo ylittänyt esitysaikansa, vain Cowell ehti antaa kritiikkiä, ja teki sen seisaaltaan taputtaen. Seuraavan illan tuloslähetyksessä muut tuomarit osoittivat olevansa samaa mieltä kuin Cowell. Top 7 -esityksenään Lambert lauloi kappaleen *If I Cant Have You*, jonka ansiosta DioGuardi kehui Lambertia koko joukon mieleenpainuvimmaksi kilpailijaksi. Top 4 -esityksenään Lambert esitti kappaleen *Whole Lotta Love*. Cowell kommentoi kappaleen olevan yksi kauden parhaimmista, Abdulin kuvaillessa esitystä täydelliseksi. Finaalissa Adam lauloi Kissin *Bethin* jonka jälkeen lavalle tuli Adamin kanssa Kiss itse soittamaan kappaleiden *Detroit Rock City* ja *Rock N' Roll All Night* ensimmäiset säkeistöt.

Lambertin kisatessa American Idolissa julkisuuteen nousi kuvia joissa Lambert suuteli miestä. Paneeli kuitenkin arvio ettei kuvilla luultavasti tulisi olemaan vaikutusta kilpailuun. Lambert vahvisti kuvien olevan hänestä, sanoen olleensa aina avoin elämästään ja ettei hänellä ole mitään salattavaa. Media spekuloi Lambertin seksuaalisuudesta veikaten tämän olevan homoseksuaali, jolloin hän olisi ensimmäinen homo American Idol. Kun Rolling Stone -lehti kysyi Lambertilla vaikuttaako tämän seksuaalinen suuntautuminen finaaliäänestykseen, Lambert nauroi ja sanoi "luultavasti". Pian American Idolissa toiseksi sijoittumisensa jälkeen Lambert julkisti Rolling Stonen kansikuvajutussa olevansa homoseksuaali.

Lambertin ensimmäinen single "No Boundaries" julkaistiin iTunes-sivustolla 20. toukokuuta 2009.

### *For Your Entertainment*

Lambertin esikoisalbumi *For Your Entertainment* ilmestyi 23. marraskuuta 2009. Albumi debytoi Billboard 200 -listan sijalla kolme ja myi hieman alle 200 000 kappaletta Yhdysvalloissa ensimmäisellä listaviikollaan. Albumia on myyty yli kaksi miljoonaa kappaletta.

### *Trespassing*

15. toukokuuta 2012 julkaistiin Lambertin toinen albumi *Trespassing*. Levyn ensimmäinen single oli "Better Than I Know Myself". 17. huhtikuuta julkaistiin Lambertin toinen single "Never Close Our Eyes". Viimeisenä singlenä julkaistiin kappale "Trespassing". Lambertin mukaan joidenkin Trespassing-albumin kappaleiden inspiraation lähteenä on ollut hänen suomalainen ex-poikaystävänsä, Sauli Koskinen. Lambert saapui konsertoimaan uutta albumiaan *Trespassingia* Suomeen maaliskuussa 2013 *We Are Glamily* -nimisellä kiertueellaan. Lambert on toiminut Queenin laulajana yhtyeen konserteissa vuodesta 2011 lähtien. Queen on vieraillut Suomessa Lambertin kanssa kaksi kertaa. Kaisaniemen puistossa kesäkuussa 2016. Toinen Lambertin ja Queenin konsertti Suomessa oli Hartwall Areenalla marraskuussa 2017. Adam vieraili Suomessa myös 6. kesäkuuta 2015 Lastensairaala 2017 -konsertissa Olympiastadionilla, jossa hän esitti kappaleensa "Ghost Town". Lambert konsertoi 21. huhtikuuta 2016 Hartwall Arenalla Helsingissä.

Lambert on esittänyt kappaleen "Time for Miracles" elokuvaan *2012*.*lähde?*

Musiikilliset vaikutteet
------------------------

Lambertin musiikillisia vaikuttajia ovat muun muassa Queen, David Bowie, Michael Jackson, Aerosmith sekä Led Zeppelin.*lähde?*

Yksityiselämä
-------------

Lambert seurusteli suomalaisen vuoden 2007 Big Brother- ja vuoden 2013 Dancing On Ice -voittaja Sauli Koskisen kanssa. *7 päivää* -lehti julkaisi marraskuussa 2010 kuvia, joissa Suomessa konsertoimassa ollut Lambert suuteli Koskisen kanssa. Myöhemmin pari nähtiin yhdessä esimerkiksi Los Angelesissa alkuvuodesta 2011. Helmikuussa 2011 Lambert myönsi kanadalaisen viihdeuutisohjelma *ET Canadan* haastattelussa seurustelevansa, mutta ei vielä silloin maininnut kumppaninsa nimeä. Lambert ja Koskinen lomailivat yhdessä alkuvuodesta 2011 Bora Boralla. Adam ja Sauli olivat myös American Idol -finaalissa poseeraamassa käsi kädessä punaisella matolla toukokuussa 2011. Heidän eroamisestaan uutisoitiin huhtikuussa 2013.

Diskografia
-----------

Lambert toukokuussa 2009.
### Studioalbumit

* 2009: *For Your Entertainment*
* 2012: *Trespassing*
* 2015: *The Original High*
* 2020: *Velvet*
* 2023: *High Drama*

### EP:t

* 2010: Remixes
* 2010: Acoustic Live!
* 2012: "Trespassing" EP
* 2019: VELVET: Side A
* 2020: Velvet: Side A (The Live Sessions)

### Muut albumit

* 2009: Season 8 Favorite Performances
* 2009: Take One
* 2011: Glam Nation Live

### Singlet

* 2009: "No Boundaries"
* 2009: "Time For Miracles"
* 2009: "For Your Entertainment"
* 2010: "Whataya Want from Me"
* 2010: "If I Had You"
* 2010: "Aftermath"
* 2011: "Better Than I Know Myself"
* 2012: "Never Close Our Eyes"
* 2012: "Trespassing"
* 2013: "Cuckoo"
* 2015: "Ghost Town"
* 2015: "The Original High"
* 2016: "Welcome To The Show"
* 2019: "Feel Something"
* 2019: "New Eyes"
* 2019: "Comin In Hot"
* 2019: "Superpower"
* 2019: "Believe"
* 2020: "Roses" (feat. Nile Rodgers)
* 2020: "Velvet"

### Musiikkivideot

* 2009: "Time For Miracles"
* 2009: "For Your Entertainment"
* 2010: "Whataya Want From Me"
* 2010: "If I Had You"
* 2012: "Better Than I Know Myself"
* 2012: "Never Close Our Eyes"
* 2015: "Ghost Town"
* 2015: "Another Lonely Night"
* 2016: "Welcome To The Show"
* 2016: "Can't Go Home"
* 2019: "New Eyes"
* 2019: "Comin in Hot"
* 2019: "Superpower"
* 2020: "Velvet"

Lähteet
-------

1. ↑  American Idol 2009 -voittaja selvillä *plaza.fi*.  21.5.2009.  Arkistoitu 24.5.2009. Viitattu 27.5.2009.
2. ↑  Figuracion, Inigo. "Inigo's San Diego Blog", About.com, 2009-05-06. Luettu 2009-12-05. Archived from the original on 2014-01-14.
3. ↑  San Diego Union-Tribune Staff Writer. "‘Idol’ hopeful banks on theatrics to snag a spot", 24 February 2009. Luettu 11 March 2009. Archived from the original on 27 helmikuu 2009.
4. ↑  Kaufman, Gil. "Adam Lambert Talks About His Crush On Kris Allen", MTV.com, 2009-06-09. Luettu 2009-06-09.
5. ↑  Adam Lambert Answers Your Questions Guy Pines
6. ↑  Rocchio, Christopher. "Adam Lambert dishes on making 'American Idol's Top 12 finals", *Reality TV World*, 2 March 2009. Luettu 6 March 2009.
7. ↑  Broadway.com staff. "Headlines: Wicked's Adam Lambert Makes American Idol Top 12", 26 February 2009. Luettu 6 March 2009. Archived from the original on 2 maaliskuu 2009.
8. ↑  Idols move into the Idol Mansion. *dannygokeyfansite.com*. Viitattu 30.3.2009.
9. ↑  MJs Top 13 Performances Recap & Review. *mjsbigblog.com*. Viitattu 10.3.2009.
10. ↑  Psychotic State: American Idol *psychoticstate.blogspot.com*.  Arkistoitu 30.3.2012. Viitattu 17.3.2009.
11. ↑  Performances and Reviews *americanidol.com*.  Arkistoitu 8.4.2012. Viitattu 29.3.2009.
12. ↑  TV-Watch: Kris Allen "Works Hard" to "Stay Alive" on Disco Night. *tvwatch.people.com*.  Arkistoitu 9.4.2012. Viitattu 22.4.2009.
13. ↑  Gay Talk Surrounds Adam Lambert of 'Idol'. *nytimes.com*.
14. ↑  Adam Lambert: America's First gay 'Idol'? *abcnews.go.com*.
15. ↑  "Adam Lambert: Shaking Up 'Idol': He's the most exciting *American Idol* contestant in years: Huge voice, over-the-top theatrics...and that whole *Is he gay?* thing. He's a true original – and just what the show needed."  (Arkistoitu – Internet Archive) By Mark Harris, Entertainment Weekly,
16. ↑  Clay Aiken, American Idol (season 2) runner-up came out as gay in 2008. Will Young, the 2002 winner of the inaugural *Pop Idol* contests on which all the other Idol series are based, pre-emptively came out as gay after he won.
17. ↑  "Adam Lambert Talks "American Idol" Finale, Sexuality, Katy Perry" (Arkistoitu – Internet Archive) Chris Harris, Rolling Stone. 5/22/2009.
18. ↑   Idol Adam Lambert 'comes out' in print, USA Today
19. ↑   (Arkistoitu – Internet Archive)
20. ↑  Salo, Leena: Tähän Adam Lambert ihastui Saulissa – rakkaus uuden levyn inspiraationa *Ava*.  8.6.2012. Viitattu 4.3.2013.
21. ↑ . Luettu 7.4.2013.
22. ↑  Ninni: Adam Lambert keväällä Suomeen *Popuutiset*.  19.11.2012. YleX. Viitattu 4.3.2013.
23. ↑  Adam Lambert mukaan Live Aid Uusi Lastensairaala -kiitoskonserttiin *radionova.fi*.  27.05.2015. Viitattu 19.6.2015.
24. ↑  Adam Lambertin konsertti huomenna: Faneilla jo leiri pystyssä Hartwall Arenan edessä - "Ihan hemmetin kylmä!" *www.iltalehti.fi*. Viitattu 20.4.2016. fi-FI
25. ↑  Mikä on totuus Adam Lambertin ja BB-Saulin suudelmasta?  11.11.2010. iltasanomat.fi, Sanoma News.  Arkistoitu 3.3.2011. Viitattu 16.2.2011.
26. ↑  Sauli Koskinen ja Adam Lambert kulkevat jo käsikynkässä - katso kuva!  02.02.2011. Iltasanomat.fi.  Arkistoitu 3.2.2011. Viitattu 02.02.2011.
27. ↑  Adam Lambert myönsi seurustelun, Sauli Los Angelesissa *Ilta-Sanomat*.  16.2.2011. iltasanomat.fi, Sanoma News.  Arkistoitu 17.2.2011. Viitattu 16.2.2011.
28. ↑  Sauli Koskinen ja Adam Lambert lomailevat Bora Boralla *Iltalehti*.  21.2.2011. iltalehti.fi. Viitattu 21.2.2011.
29. ↑  Adam ja Sauli kuhertelivat ja pitivät kädestä punaisella matolla – katso kuvat! *Helmi*.  26.5.2011. MTV3. Viitattu 30.12.2011.
30. ↑  Adam Lambert & Boyfriend Sauli Koskinen Break Up newnownext.com. Viitattu 5.4.2013. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Adam Lambert**.
* Viralliset sivut (englanniksi)

  



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Synchronkartei

 |
|  |
| Muut | 
* Europeana
* IdRef

 |

 |